אלווין רות

אלווין אליוט רוֹת (בשם מלא באנגלית: Alvin Elliot Roth; נולד ב-18 בדצמבר 1951) הוא כלכלן יהודי-אמריקאי, חתן פרס נובל לכלכלה לשנת 2012 (יחד עם לויד שפלי). לרות תרומות נכבדות לתורת המשחקים, תאוריית התכנון המכניסטי וכלכלה ניסויית(אנ'). הוא ידוע בתרומתו ליישום תאוריות כלכליות לבעיות מעשיות. אלווין רות נולד בשנת 1951 להורים שעסקו בהוראה. בגיל צעיר ובמקביל ללימודיו בבית הספר החל לקחת קורסים באוניברסיטת קולומביה ובגיל 16 התקבל ללימודים באוניברסיטת קולומביה ללא שסיים את בית הספר התיכון. שם קיבל בשנת 1971 תואר ראשון בחקר ביצועים. עבר לאוניברסיטת סטנפורד, שבה קיבל בשנת 1973 תואר שני בחקר ביצועים, ובשנת 1974 קיבל תואר דוקטור. הצטרף לסגל אוניברסיטת אילינוי, ממנה עבר בשנת 1982 לאוניברסיטת פיטסבורג, שבה מונה לפרופסור לכלכלה. בשנת 1998 עבר לאוניברסיטת הרווארד. בשנת 2012 עבר כפרופסור אורח לאוניברסיטת סטנפורד, מתוך כוונה להפוך בשנת 2012 לחלק מהסגל של אוניברסיטה זו, ולהיות פרופסור אמריטוס של אוניברסיטת הרווארד. רות הוא עמית סלואן(אנ'), עמית גוגנהיים ועמית של האקדמיה האמריקאית לאמנויות ולמדעים. חבר גם בלשכה הלאומית למחקר כלכלי ובחברה האקונומטרית. רות תרם מספר תרומות בסיסיות לאסכולת "עיצוב השוק" (Market Design) (אנ'), החל משנות ה-90 של המאה ה-20. בתיאור הדינמיות של עיצוב השוק, רות הציע כי "ככל שתנאי השוק משתנים, התנהגותם של אנשים משתנה וזה גורם לביטול חוקים ישנים וליצירת כללים חדשים". במסגרת זו רות ידוע בתרומתו ליישום תאוריות כלכליות לבעיות מעשיות, ובהן: שיבוץ סטודנטים לרפואה במסלול התמחות בבית חולים. זהו שימוש של שידוך יציב, תוך התחשבות במורכבות החיים, כגון בני זוג המעוניינים להתמחות באותו אזור. שיבוץ תלמידים למערכת בתי הספר התיכוניים של ניו יורק ובוסטון, כך שאי אמירת הדירוג האמיתי על ידי תלמידים לא תשתלם. קישור בין תורמי איברים שמאפשר ניצול רב יותר של תרומות מן החי. רוט הוא אחד החלוצים המוקדמים של הכלכלה הניסיונית ותרם מספר תרומות בסיסיות לתחום החל מתחילת שנות ה-70 של המאה ה-20. גישתו של רוט הרחיבה את האפשרויות של ניסויים כלכליים והביאה לגישה פתוחה יותר בכלכלה, להשפעה של מדעי החברה האחרים עליה. רות ועמיתיו פנו למושגים סוציולוגיים ופסיכולוגיים כדי להסביר כיצד נבדקים חרגו מתוצאות חזויות רציונליות. רוט גם תיאר סוגיות מתודולוגיות שגם יצרנים וגם צרכני מחקר ניסויים חייבים לשקול בפענוח תוצאות ניסויים ופרסם את מערכי הנתונים המלאים של הניסויים שלו בזמן שהתחום היה עדיין בחיתוליו, והניח את הבסיס לחלק גדול מהוויכוחים המטא-מדעיים בנוגע לניסויים בכלכלה. רות נשוי לאמילי ולהם שני ילדים: הבכור, אהרון הוא פרופסור למדעי המחשב באוניברסיטת פנסילבניה, הצעיר, בן, הוא פרופסור חבר בפקולטה למינהל עסקים באוניברסיטת הרווארד. Axiomatic Models of Bargaining, Lecture Notes in Economics and Mathematical Systems, הוצאת שפרינגר, 1979. Game-Theoretic Models of Bargaining, (עורך) הוצאת אוניברסיטת קיימברידג', 1985. Laboratory Experimentation in Economics: Six Points of View, (עורך) הוצאת אוניברסיטת קיימברידג', 1987. The Shapley Value: Essays in Honor of Lloyd S. Shapley, (עורך) הוצאת אוניברסיטת קיימברידג', 1988. Two-Sided Matching: A Study in Game-Theoretic Modeling and Analysis, עם מרילה סוטומיור, הוצאת אוניברסיטת קיימברידג', 1990. Handbook of Experimental Economics, (עורך, יחד עם ג'. ה. קאגל), הוצאת אוניברסיטת פרינסטון, 1995. Game Theory in the Tradition of Bob Wilson, (עורך, יחד עם בנגט הולמסטרום ופול מילגרום), 2001. מדיה וקבצים בנושא אלווין רות בוויקישיתוף אתר האינטרנט הרשמי של אלווין רות (באנגלית) אלווין רות, באתר פרס נובל (באנגלית) אלווין רות, באתר פרויקט הגנאלוגיה במתמטיקה אלווין רות, באתר dblp אלווין רות, באתר גוגל סקולר אלווין רות, באתר SSRN אלווין רות, באתר אנציקלופדיה בריטניקה (באנגלית) טלי חרותי-סובר , הדרך לנובל - "בעבודתי אני פועל כדי שהעולם יהיה מקום טוב יותר", באתר TheMarker‏, 2 בנובמבר 2012 אשר שכטר, חתן פרס נובל לכלכלה מסביר: מה הקשר בין סקס, כליות ובשר סוסים, באתר TheMarker‏, 10 ביולי 2014 דפנה מאור, פרופסור אלווין רות: "אם הייתי מבקש הירואין, היית מתעלמת; אם הייתי מבקש מתנקש, היית פונה למשטרה", באתר TheMarker‏, 28 במרץ 2024 הרצאה של רות': Market Failure and Market Design, סרטון באתר יוטיוב שירות גלובס, ‏פרס נובל לכלכלה יוענק לרות' ושפלי האמריקנים, באתר גלובס, 15 באוקטובר 2012